b'\n_START_ARTICLE_\nVrt\n_START_PARAGRAPH_\nVrt je manj\xc5\xa1a kmetijska povr\xc5\xa1ina na kateri se sadi ali seje razli\xc4\x8dne rastline, ki jih ljudje uporabljamo v prehrambene namene. Vrt praviloma oskrbuje z zelenjavo eno gospodinjstvo. Hrana privla\xc4\x8di mnoge \xc5\xbeu\xc5\xbeelke, pa tudi druge \xc5\xbeivali, kot so srnjad, je\xc5\xbei, plazilci...\xc5\xbdivalski vrtovi, v katerih lahko opazujemo divje \xc5\xbeivali v umetno narejenih naravnih okoljih, so se prvotno imenovali zoolo\xc5\xa1ki vrtovi. Zahodni vrtovi pa skoraj v celoti temeljijo na rastlinah in beseda vrt pogosto pomeni okraj\xc5\xa1avo botani\xc4\x8dni vrt._NEWLINE_Na vrtovih se lahko goji tudi druge rastline, na primer cvetje. Take vrtove imenujemo cvetli\xc4\x8dni vrt. V cvetli\xc4\x8dnih vrtovih je kombiniranih ve\xc4\x8d vrst rastlin, razli\xc4\x8dnih velikosti, barv, tekstur in vonjev tako da vzbudijo zanimanje in navdu\xc5\xa1ijo na\xc5\xa1e \xc4\x8dute._NEWLINE_V preteklosti je imel vrt tudi vlogo zelenega prostora za sprostitev, predvsem v okolici gradov in velikih vil, sestavljen pa je bil iz razli\xc4\x8dnega drevja, grmovnic, stezic, vodnjakov in ribnikov. Taki vrtovi so imeli v preteklosti vlogo dana\xc5\xa1njih parkov. Nekateri vrtovi so narejene samo z namenom okrasiti okolico, medtem ,ko so nekateri  uporabljeni za pridelovanje hrane, po navadi v lo\xc4\x8denih delih v\xc4\x8dasih pa tudi pome\xc5\xa1ano z okrasnimi rastlinami._NEWLINE_Vrtovi za pridelovanje hrane se razlikujejo od kmetij v tem da so dosti manj\xc5\xa1i, na njih je potrebno ve\xc4\x8d ro\xc4\x8dnega dela in njihov namen je bolj usmerjen v kratko\xc4\x8dasenje, u\xc5\xbeivanje in hobi._NEWLINE_Vrtnarjenje je proces gojenja in vzdr\xc5\xbeevanja vrta. To lahko po\xc4\x8dne amater ali profesionalni vrtnar. Vrtnar pa lahko dela tudi v parku, obcestnih bre\xc5\xbeinah ali drugih javnih prostorih._NEWLINE_Oblika vrta je stvaritev na\xc4\x8drtov tlorisa in sajenja vrta in pokrajine. Lahko ga ustvarijo lastniki sami ali pa profesionalni oblikovalci.Ve\xc4\x8dina profesionalnih oblikovalcev je izku\xc5\xa1ena v oblikovanju in pa v hortikulturi, zato imajo dobra znanja in izku\xc5\xa1nje v uporabi rastlin. Nekateri profesionalni oblikovalci vrtov so tudi pokrajinski arhitekti, za katere je po navadi potrebna diploma in dr\xc5\xbeavna licenca. _NEWLINE_Elementi oblikovanja vrtov vklju\xc4\x8dujejo tlorise trde pokrajine, kot so poti,skalnjaki,stene,vodni dodatki,obmo\xc4\x8dja za sedenje in nadstre\xc5\xa1ki, kot tudi same rastline pri katerih je pozornost na njihove hortikulturne potrebe, njihov sezonski izgled, \xc5\xbeivljenjska doba, na\xc4\x8din rasti, velikost,hitrost rasti in kombinacije z drugimi rastlinami in pokrajinskimi dodatki._NEWLINE_Pozornost se namenja tudi vzdr\xc5\xbeevalnim potrebam vrta vklju\xc4\x8dno s \xc4\x8dasom ali financami na voljo za redno vzdr\xc5\xbeevanje, kar lahkovpliva na izbiro rastlin glede na hitrost rasti,\xc5\xa1irjenje rastlin, bodisi enoletnic ali trajnic, \xc4\x8das cvetenja in mnoge druge lastnosti. _NEWLINE_Najbolj pomembno v na\xc4\x8drtovanju vrta pa je namen uporabe vrta, stil vrta in na\xc4\x8din kako bo prostor vrta povezan z domom ali drugimi strukturami, ki ga obkro\xc5\xbeujejo.'